2022 3 8
LT
Europos Sąjungos oficialusis leidinys
C 111/3
V (Nuomonės)
PROCEDŪROS, SUSIJUSIOS SU KONKURENCIJOS POLITIKOS ĮGYVENDINIMU
EUROPOS KOMISIJA Išankstinis pranešimas apie koncentraciją (Byla M.10637 – CERTAS / ENGIE SOLUTIONS / SSEC JV) Bylą numatoma nagrinėti supaprastinta tvarka (Tekstas svarbus EEE)
(2022/C 111/03)
1.
2022 m. vasario 28 d.
Komisija gavo pagal Tarybos reglamento (EB) Nr. 139/2004 (1) 4 straipsnį pateiktą pranešimą apie siūlomą koncentraciją.
Šis pranešimas susijęs su šiomis įmonėmis: — „Certas Energy France“ (toliau – „Certas“, Prancūzija), kontroliuojama bendrovės „DCC plc“ (toliau – DCC, Airija); — „Engie Energies Service - Engie Solutions“ (toliau – „Engie Solutions“, Prancūzija), kontroliuojama bendrovės „Engie SA“ (toliau – „Engie“, Prancūzija); — SSEC (Prancūzija).
Įmonės „Certas“ ir „Engie“ įgyja, kaip apibrėžta Susijungimų reglamento 3 straipsnio 1 dalies b punkte ir 4 dalyje, bendrą įmonės SSEC kontrolę.
Koncentracija vykdoma perkant įsteigtos naujos bendrosios įmonės akcijas.
2.
Įmonių verslo veikla:
— „Certas“: degalinių eksploatavimas Prancūzijos greitkelių ir kelių tinkle.
Jos patronuojančioji bendrovė DCC per savo keturis padalinius veikia visame pasaulyje įvairiose pramonės srityse, kaip antai technologijų, sveikatos priežiūros, SGD, mažmeninės prekybos ir naftos; — „Engie Solutions“: teikia su energijos valdymu susijusias paslaugas Prancūzijoje.
Jos patronuojančioji bendrovė „Engie“ veikia visame pasaulyje tiekdama dujas, elektros energiją ir teikdama su energijos valdymu susijusias paslaugas; — SSEC: nauja įsteigta bendroji įmonė, vykdysianti elektrinių transporto priemonių įkrovimo stotelių įrengimo ir eksploatavimo veiklą Prancūzijoje. 3.
Preliminariai išnagrinėjusi pranešimą Komisija mano, kad sandoriui, apie kurį pranešta, galėtų būti taikomas Susijungimų reglamentas.
Komisijai paliekama teisė dėl šio klausimo priimti galutinį sprendimą.
Pagal Komisijos pranešimą dėl supaprastintos tam tikrų koncentracijų nagrinėjimo pagal Tarybos reglamentą (EB) Nr. 139/2004 (2) procedūros reikėtų pažymėti, kad šią bylą numatoma nagrinėti pranešime nurodyta tvarka.
(1) OL L 24, 2004 1 29, p. 1 (Susijungimų reglamentas).
(2) OL C 366, 2013 12 14, p. 5.